En rematar a guerra entre os dos países, con una important desigualdat en as suyas condicions melitars, Italia s'apoderó no nomás d'a Cirenaica y d'a Tripolitania, sino tamién d'os territorios d'o Dodecaneso, encluyindo-ie Rodas, situatos en a mar Echea, habitatos por poblacions de luenga griega, integrando istos territorios con as anteriors Colonias d'Italia. Antiparte, ista guerra fació que os países d'os Balcans miembros d'a Liga Balcanica, antes mesmo de rematar a guerra italo-turca, prencipiasen a Primera Guerra Balcanica contra os otomans.